description: Златото записа пета поред губеща седмица. Ценният метал се търгува за 1160/70 долара, или 1095 евро, за тройунция. Доларът успя да спечели загубените...

title: Пазарните фактори са срещу цената на златото, засега

maintext: Златото записа пета поред губеща седмица. Ценният метал се търгува за 1160/70 долара, или 1095 евро, за тройунция. Доларът успя да спечели загубените позиции от началото на миналата седмица, след като стана ясно решението на ЕЦБ относно монетарната политика на банката.В четвъртък (8.12.16) ЕЦБ реши да продължи програмата си за количествени улеснения и след март, но да намали размера й от 80 трлн. на 60 трлн. евро. Официалният край на програмата е декември 2017 г., но гуверньорът на банката Марио Драги увери, че ако се наложи, срокът и размерът на количествените улеснения могат да бъдат увеличени.Пресконференцията на Драги може да се обобщи с неговите думи: "Основното послание е, че няма затягане на паричната политика. ЕЦБ ще участва на пазара, ще упражнява контрол на пазарните цени, разбира се, без да ги изкривява." Как е възможно да упражняваш контрол над пазара, без да го изкривяваш под една или друга форма с наливането на 60 трлн. евро всеки месец? Може би някой от журналистите на пресконференцията трябваше да попита това г-н Драги.В резултат на решението на ЕЦБ еврото загуби позиции спрямо щатския долар и в момента се търгува на нива от близо EUR/USD 1.0555. Зачестяват спекулациите за паритет на двойката EUR/USD. Причината е, че от другата страна на Атлантика Федералният резерв започва най-после да затяга паричната политика на банката, или по-точно такива са очакванията на пазара. В момента пазарът дава почти 100% вероятност Фед да повиши лихвата с 0.25% на следващата си среща в сряда-четвъртък (13-14.12.16) според популярния инструмент Fed Watch Tool на фючърс пазара на CME Group.Модерните икономисти вярват, че когато една централна банка (в случая Фед) повишава лихвените проценти, валутата й (USD) трябва да расте спрямо всички останали (евро). Също така златото трябва да става по-евтино в долари, тъй като е актив, който носи нулева доходност. Очакванията на пазара в момента се формират от това разбиране. Разбира се, ситуацията е по-сложна. Освен решението за текущия лихвен процент, което ще разберем в сряда и което почти сигурно ще бъде повишение с 0.25%, значение има и какви сигнали ще даде Фед за бъдещите лихвени повишения.Именно това е неизвестният параметър, който инвеститорите се надяват да разберат. В момента преобладават очакванията, че Фед ще вдигне лихвите два пъти през 2017 г. и най-вероятно до голяма степен те са калкулирани в цената на активите. Ако гуверньорът Джанет Йелън даде индикации за повече повишения, може да наблюдаваме нов скок на долара спрямо еврото и нов спад на цената на златото спрямо долара. Разбира се, обратното също е в сила.Миналата година по същото време същите спекулации относно двойката EUR/USD и цената на златото бяха тиражирани от повечето анализатори. В крайна сметка в началото на 2016 г. се случи точно обратното. Причината беше проста - реалността. Безпрецедентната политика на нулеви лихви и трилиони количествени улеснения изкривява пазара и прави цените на активите зависими от лесните пари.Когато те спрат, спира и илюзорният бум, или в случая възстановяване от предходната криза. Печатането на пари в основата си е размяна на нищо срещу нещо. В край на сметка не може да отлагаш плащането на сметката безкрайно дълго време. Може единствено да я прехвърлиш на някой друг. Разбира се, реалността може да се е променила година по-късно, но дали това е така може би скоро ще разберем.


description: "Перфектната буря" е термин, използван, за да се описва комбинацията от обстоятелства, които влошават една ситуация до съвършенство. Не стигаше...

title: ...Плюс глупости на квадрат

maintext:
© Капитал
"Перфектната буря"
по-по-най-Батман
С риск да заемем непопулярната теза, факт е, че в точно този момент нямаше обективна предпоставка за криза с
. Общият им брой в страната е не повече от 7000 хиляди, броят на задържаните през лятото и през последните месеци е много по-малък в сравнение с миналата година. Освен всичко те не искат да останат за нищо на света, а търсят път до Западна Европа.
Крадците
Отборът на лъжците
Политиците вдигнаха проблема с бежанците, защото той e лесен за употреба - страхът се събужда лесно, когато има истерия, е достатъчно да крещиш силно, за да спечелиш внимание. Така няма нужда да се говори за други неща. Да сте чули напоследък борбата с корупцията да е тема на някой политик?

fasttext_language: bg


description: Ако институциите позволяват на един шоумен да ги използва, не е виновен шоуменът

title: Какво каза Слави Трифонов от името на главния прокурор

maintext:
След срещата с главния прокурор в понеделник Слави Трифонов обяви пред медиите за близките позиции с главния прокурор Сотир Цацаров по отношение на референдума и за "всичко това, което се случва като поведение и като отношение".
© Георги Кожухаров
Говорителят на ЦИК Цветозар Томов: Това е инсинуация
Във Фейсбук статус говорителят на ЦИК Цветозар Томов пусна справка за броя на раздадените бюлетини, пликове и отчетени гласове по райони и общо за страната, като уточни, че бюлетините са с 4-5% повече от пликовете, защото избирателят може да поиска да замени бюлетината си, ако е сгрешил при попълването й. За секциите извън страната са раздадени 350 000 бюлетини и също толкова пликове, а са гласували около 100 000 души, обяснява Томов, който нарича инсинуации твърдението, че ЦИК лишавал избирателите от пликове за националния референдум, а после отчита резултата по пуснатите в кутиите пликове.
Все пак, има новина от срещата в понеделник между главния прокурор Сотир Цацаров и Слави Трифонов. И тя не е, че Цацаров и Трифонов са в съгласие за референдума, въпреки че това впечатли медиите и те масово го извадиха в заглавия. Това обаче го научихме още в деня на балотажа, когато Цацаров обяви "като гражданин", че "за първи път можем да говорим за истински референдум" и посъветва депутатите да го предвидят в програмата си. Новината е, че Слави Трифонов, който досега говореше от името на народа ("суверена"), вече говори и от името на главния прокурор."С г-н главния прокурор сме на много близки позиции по отношение на това, което се случва в държавата, и по отношение най-вече на референдума Той е съгласен с всичко това, което се случва като поведение и като отношение, и мисля, че до няколко дена, много скоро, ще бъдете информирани от него за неговата реакция.", обяви шоуменът след срещата си с Цацаров, с което съобщи на обществеността за намеренията на първия обвинител.Според избирателните списъци, в България има около 6,8 млн. избиратели, но според експертите реалният им брой е по-малък – около 5,5 млн. - пълнолетни дееспособни български граждани. Ако Цацаров реши да се срещне с всеки от тях и да им отдели по един час от ценното си време, за което му плащат данъкоплатците, ще му трябват 5,5 млн. часа, 230 000 дни (ако приема денонощно, без нищо друго да прави), или близо 640 години.Главният прокурор обаче не приема току така граждани, дори и ако те имат наум някое престъпление, за което да го сезират. Не му е работа, за това си има компетентни прокуратури. Но когато става въпрос за съвместна пиар акция с политически привкус с водещия шоумен в страната – на такова неприлично предложение очевидно Сотир Цацаров не може да устои.И така позволи да се използва авторитета на институцията на главния прокурор, за да се обработва общественото мнение с изкривена информация за референдума. (Институцията, независимо от съдържанието, винаги е носител на авторитета на държавната власт.)След срещата, помолен да даде пример за нередностите на референдума, за които съобщи на главния прокурор, Трифонов посочи единствено, че в нарушение на закона е имало 350 000 плика за бюлетини по-малко, а според закона гласовете се броят според пликовете, намерени в урните. Това било "предварително заложен капан", защото ограничавало хората да гласуват в допитването.Това е брилянтен пример за манипулация – фактите, които той сочи са верни, но половинчати, което прави изводът му абсолютно неверен. Истината е, че за референдума на тези избори са отпечатани 7, 577 млн. бюлетини и 7, 236 млн. пликове, т.е. двойно повече отколкото са гласувалите на референдума 3,488 млн. души и повече от избирателите по списъчен състав – 6,8 млн. Това е заложено в закона, който изисква винаги да се отпечатват бюлетини и пликове с 10 % повече, отколкото са избирателите по списък. Няма район в страната, където съотношението гласували към броя на пликове и бюлетини да не е двойно повече.Това отговориха от ЦИК на въпрос на "Капитал" по повод изявлението на Трифонов. Оттам уточниха, че отговорност за тиражите на бюлетините и пликовете носи МС, поради което на 4 ноември ЦИК за последно е поискала от МС окончателна информация за общия им брой и разпределението по райони. Цитираните вече данни са посочени в офицално писмо на МС до ЦИК от 5 ноември, подписано от началник отдел "Административна и регионална координация" Веска Янева.Няма "предварително заложен капан", поне не по този начин, но думите на Слави Трифонов вече са тиражирани, подсилени от знаковото му посещение при Цацаров."Кой е казал на журналистите? Кой е казал на журналистите, кажи ми, бе? Абе, може ли да сте толкова". С тази реплика Слави Трифонов огласи коридорите на Съдебната палата в понеделник на влизане при главния прокурор, когато видя струпаните репортери. Което трябваше да подскаже, че той е изненадан от медийния шум, който сам предизвика.Парадоксалното е, че неговите пиари още в петък изпратиха до всички медии съобщение за уговорената среща с главния прокурор. Новината светкавично бе отразена почти навсякъде, има я дори и на сайта на бТВ от 2 декември.Да речем, че Слави Трифонов не знае какво правят пиарите му. Да речем, че не чете медии, не влиза в нета. И никой от неговия екип не чете и не го информира? Малко вероятно.Просто цирк. Вдигане на рейтинг. И от двете страни в срещата.Слави Трифонов разиграва държавните институции не от вчера. Парламентът послушно гласува въпросите му за референдума, без да посмее да ги подложи на сериозно обсъждане. Президентът ги прати в КС, но след това беше публично обруган в шоуто. Депутатите биват привиквани да дават обяснения в НДК кога ще изпълнят референдума и те се явяват, Слави не идва. Но безпроблемно си урежда среща с главния прокурор.Ако институциите позволяват на един шоумен да се гъбарка с тях, не е виновен шоуменът. В крайна сметка – така си разбира работата, а бизнесът му върви, рейтингът му се качва.Виновни са институциите, защото те са издържани с парите на данъкоплатеца, за да работят в интерес на обществото, а не да стават персонаж от едно шоу.


description: Дигиталните технологии могат да са в помощ на пациенти с различни състояния и заболявния

title: Moбилни (Х)App-чета

maintext:
[Shutterstock]
Този текст е част от специалното издание на "Капитал" Здраве. Всички текстове по темата може да откриете тук.
Историята, която разказва онлайн изданието на The Guardian, не е представителна извадка за живота на всеки пациент, прибегнал до мобилни приложения, за да следи здравето си. Но и е пример за това как дигиталните технологии могат да са от полза. Затова и "Капитал" ви предоставя малка селекция от такива решения.
е решение, което позволява на пациента сам да управлява и да следи състоянието си. С апликацията за Android и iOS можете да подобрите техниката си на правилно дишане и използване на инхалатор, не на последно място, благодарение на съдържащите се в приложението обучителни видеа. С myCOPD
Също е част от mhealth платформата, но е по-тясно специализирано решение за астматици. В приложението се съдържат секции като план за действие, онлайн дневник на приема на лекарства, проследяване на симптоми и развитие на състоянието, мониторинг и прогноза за времето и замърсяването, както и влиянието, което могат да окажат върху състоянието ви. В това приложение също се съдържат курсове и видеа, обучаващи на различни инхалаторни техники и рехабилитация. Едно от големите удобства на апликацията е т.нар. action plan, с който по-лесно можете да следите кога да вземете лекарството си и кое точно. Според разработчиците пациенти, които го използват, имат положителни резултати - по-малко астматични пристъпи и четири пъти по-малка вероятност да се наложи хоспитализация. Планът за действие помага на пациентите да разберат знаците и симптомите за влошаване на състоянието и да вземат навременни мерки.
Вероятно и вие самите сте се хващали как търсите симптомите си в Google и се опитвате да се диагностицирате според коментари във форуми. Не че там не бихте могли да намерите някоя и друга полезна информация или мнение на истински лекар, но като цяло допитването до пенкилера www . не е на всяка цена здравословно.
Да пиете достатъчно вода в ежедневието е нещо, което трудно се проследява. Затова оставете на това приложение да ви напомня, за да сте достатъчно хидратирани.
Под навеса в дома си в Портсмут бившият войник Пол Куин натиска бутон на своя iPad. Мобилното приложение, което му струва около 20 паунда месечно, му помага да следи и да управлява хроничните си и животозастрашаващи респираторни заболявания. Откакто използва апликацията, 64-годишният Куин посещава личния си лекар веднъж годишно вместо два пъти месечно, както преди това, отслабнал е и по-успешно се справя с депресиите. Вече не му е необходимо болнично лечение.Това, с което Пол Куин си е върнал живота, е приложение на име myCOPD и е част от цялостна платформа за управление на хронични състояния, включваща и астма и диабет.имате достъп и до изцяло онлайн провеждащи се курсове по белодробна рехабилитация. Така имате достъп до висококачествени медицински ресурси по всяко време и от всякакви устройства. Програмата е със семпъл интерфейс и лесна за управление. Освен това чрез нея личният ви лекар има достъп до данните ви и може по всяко време да следи състоянието и симптомите ви, за да предвиди и да предотврати кризи. Мобилното приложение е разработено от специалиста по респираторни заболявания д-р Саймън Бърн, чиято първоначална идея е да помогне на пациентите си да се справят по-самостоятелно с хроничните си състояния.Диабетът е едно от онези състояния, които също изискват постоянно следене - не само на симптоми, но и на правилен прием на лекарства. Апликацията, която е изцяло българска разработка на "Сирма груп" и Росен Върбанов, предоставя цялостно проследяване на здравословното състояние и всички съпътстващи медицински показатели, от които зависи успешната компенсация на диабета, както и препоръки за лечебен и хранителен режим, които да улесняват диабетноболните в тяхната ежедневна терапия и диета. Продуктът е насочен както директно към самите диабетици, така и към лекарите. В момента Diabetes:M се поддържа на 17 езика, а по информация на компанията има 40 хил. активни потребители, най-голямата част от които са в САЩ, Германия и Бразилия. Идеята е инструментът да позволява на пациентите да могат да следят и да прогнозират промени в здравословното си състояние в лесна за разчитане форма. Приложението може да се използва от болни от диабет тип I и II, хора в преддиабетно състояние, бъдещи майки с гестационен диабет, родители на деца с диабет или асистенти на възрастни хора с диабет, лекуващите специалисти, ендокринолози и диетолози.e дигитална платформа, където можете да зададете всички тези въпроси на мрежа от 100 хил. лекари и да получите адекватен съвет. Това е първата по рода си дигитална система за връзка между лекари и пациенти. Там можете освен отговори на конкретни въпроси и за конкретни симптоми да получите и адекватни съвети за правилното поведение, включително и при различни състояния. Предимствата пред форумите и Google са, че от отсрещната страна стои специалист, който отговаря на вашите конкретни въпроси. До момента през платформата са обработени 5.2 млрд. запитвания. Палитрата на експертиза е огромна - от хронични до по-остри състояния. Има iOS и Android апликации както за пациентите, така и за лекарите, така че всеки, който смята, че може да бъде полезен или да използва платформата, има тази възможност.Има един тон съвети как да следите колко крачки изминавате пеша, колко вода или калории поемате, как спите и дали не прекалявате с кафето, за да се чувствате здрави и енергични. И знаете, че все забравяте дали сте изпили три или пет чаши вода, не можете да прецените дали сте ходили един километър или три. И все се чудите как така, като сте спали осем часа, се събуждате уморени. И за това има мобилни приложения, ето няколко примера.Тази апликация е като мобилен личен лекар и следи за вас широк спектър параметри - кръвно налягане, сърдечен ритъм, дишане. Освен това в нея се съдържат редица удобни тестове като такива за зрение, слух, капацитет на белите дробове и дори тест за аутизъм. В графата помощ за здравсловен ритъм на живот пък попадат крачкомерът и предложенията за упражнения за различни мускули групи.В продължение на тезата защо понякога спите малко и сте отпочинали, друг път сте уморено след 8-часов сън - ето едно приложение, което ще ви помогне да спите пълноценно и да се събуждате навреме. Може би знаете за различните фази на съня и това, че в зависимост от това в коя от двете се събудите тялото ви се чувства по различен начин. На това е базирана и апликацията - само оставяте телефона на нощното си шкафче, а той ще проследи ритъма на съня ви, за да ви събуди в подходящия момент - по време на лекия сън.Aко искате да знаете колко точно калории трябва да приемате дневно, за да сваляте, качвате или поддържате килограми според вашите ръст, тегло, години и физическа активност, това приложение е точно за вас.С него може лесно да следите списък с храните, които сте консумирали, да броите калории, въглехидрати, протеини и мазнини. Удобно е за спазване на хранителни режими, качване на мускулна маса или сваляне на телесна мазнина.


description: Нетният лихвен доход e по-висок, отколкото през 2008 г.

title: Печалбата на банките забавя темп

maintext:
© Юлия Лазарова
Печалбата на банките в България забави своя рекорден темп на растеж през октомври. Докато през предходните месеци тя генерираше над 50% ръст спрямо миналата година, то според последните данни на Българската народна банка увеличението към края на десетия месец на годината е 30.7% на годишна база. Само през месеца банките декларират общо 113 млн. лв. печалба. Това е с около 5% по-малко от средната месечна печалба, която те генерираха през предходните 9 месеца на годината. Големите темпове се дължаха на ефекта от финализирането на сделката, с която Visa Inc придоби Visa Europa и всички европейски банки - членки на платежната система, получиха сума, пропорционална на оборота им в системата. Макар да няма официални данни, ефектът за българските банки се оценява на около 150 млн. лв.Сега въпреки забавянето на ръста общата сума, която кредитните институции са спечелили от началото на годината, е най-висока за последните 8 години и представлява 1.19 млрд. лв. За последен път българските банки направиха по-голяма печалба за първите 10 месеца на годната през предкризисната 2008 г. Тогава те генерираха 1.22 млрд. лв. до края на октомври. Основната разлика е, че тогава банките бяха изключително активни, кредитирането растеше с необичайни темпове от 60% на година, а съотношението кредити срещу депозити достигна нездравословните 120%.Ето затова е интересно е да се отбележи, че тогава нетният лихвен доход представляваше 2.31 млрд. лв. Въпреки че в момента кредитирането е пасивно и нараства с по-малко от 1% на годишна база (0.03% ръст на годишна база при бизнес кредитите, 1% при жилищните и понижение от 0.8% при потребителските заеми), нетният лихвен доход е по-голям, отколкото през съответния период на 2008 г. За януари – октомври 2016 г. той е 2.34 млрд. лв., като причината е, че банките са основните печеливши от ниските лихви на пазара. Докато приходите им за лихви се свиват с 10% на годишна база, разходите им за лихви се понижават близо двойно – с 46%.По другото основно перо – нетните приходи от такси и комисиони – банките също генерират значителен положителен резултат. Чистите приходи от такси и комисиони към края на октомври достигат 760 млн. лв., което е най-високото им ниво от 2008 г. насам.Що се отнася до изчистването на лошата част от портофейлите на банките, с която задача те активно се занимаваха през последната една година, през изминалия октомври са били отписани кредити и вземания на обща стойност 46.7 млн. лв. Така цялата сума на обезценките по заеми от началото на годината достига 613 млн. лв., което представлява над 99% от обезценките на всички финансови активи, с които те оперират. Обезценките намаляват спрямо същия период на миналата година с 6.2%. Освен това значително са увеличени извършените провизии, които се равняват на близо 30 млн. лв., което е близо шест пъти над нивото им през същия период на миналата година.Банките продължават да понижават административните си разходи, които са се свили с 10.7% в сравнение с миналата година до 1.3 млрд. лв. От началото на годината банковата система е платила 133 млн. лв. данъци на държавата, като нарастването е 29% на годишна база.


description: Спортната зала "Арена Исаев" се появи на нетрадиционно място, но в незаета ниша

title: Кацнала на един автоцентър

maintext:
© Надежда Чипева [Капитал]
Илюстрация Увеличаване Автор: Надежда Чипева [Капитал] Смаляванеа>
Дафинка Томова, съсобственик в семейния бизнес
Фотограф: Надежда Чипева [Капитал]
Логиката да се съчетаят различни бизнеси в една сграда обикновено е възможност за взаимно допълване. Това не важи за "Арена Исаев" - спортна зала, която пониква върху покрива на център за годишни технически прегледи и автомивка. Съоръжението отвори преди три години и бързо зае ключова роля в спортния живот на София. В град, в който частните инвестиции са предимно във футболни терени, а спортните зали са много големи и скъпи, двама предприемачи намират ниша, която се оказва печеливша.Собствениците Дафинка Томова и Димитър Исаев разказват, че решението е по-скоро емоционално, защото обичат спорта. Макар и да е в необичайна добавка към автомобилни услуги, залата е направена много добре и предоставя отлични условия. В началото се използва за различни спортове, но в момента е насочена основно към волейбола."Идеята ни дойде покрай това, че синът ни тренираше футбол - 12 години играеше в школата на ЦСКА. Направихме го просто така, защото обичаме спорта. Не сме правили бизнес план, нито проучвания. При нас всичко се получава така. Но пък, като тръгнахме да го правим, решихме да е качествена, с много добра настилка и всички необходими условия", разказа Томова пред "Капитал".Исаев си спомня за първите стъпки на семейния бизнес, който започва буквално от кота нула - като платен паркинг. "Ние сме експлозивни хора - решаваме нещо и го правим, после го гоним докрай. Преди 18 години така започнахме - говорехме си, че няма паркинги в София, и направихме в "Младост 4" - тогава го нямаше още Бизнес парка. Даже ни се присмиваха - имахме една кола, две коли... Тогава там беше едно нищо, пасяха крави. След това направихме и автомивка, после кафене", казва Исаев. Така се стига до 2012 г., когато се насочват към втория си обект на ъгъла на "Младост 3", където тръгва пътят за "Горубляне". Вместо покрив построяват зала.Собствениците са се спрели на разчупена визия, в която ключът е във високия таван на залата, така че "да не е като физкултурен салон". Цялата инвестиция в спортната част на центъра е около 200 хил. лв., като включва изграждането, поставянето на подходяща климатична инсталация, закупуването на качествена настилка и оборудване за отделните спортове. Залата може да се използва за футбол, волейбол и баскетбол. Заради терена, върху който е разположена, е било невъзможно да се направи по-голяма и така 3-4 метра не достигат да отговаря на изискванията за официални състезания по футзал.В началото собствениците поглеждат към футбола, като приемат тренировки на детски школи и организират минитурнири за деца. Впоследствие се ориентират към волейбола, който според Томова е по-културен и по-чист спорт. Тя разказва, че "логично" първата година е била най-трудна: "В началото трябва да привлечеш хората, които все още не те познават."Проблемът със спортните зали за масов спорт в София отваря вратите на "Арена Исаев". Бившият волейболен национал Владимир Николов разказа пред "Дневник" наскоро, че в проекта си с волейболното училище държи да предлага много добри условия, а в повечето съоръжения в столицата трябва да се прави компромис с нещо - или с температурата, или със състоянието на съблекалните, или с настилката. "Въпреки че не сме мислили предварително как да развиваме залата, искахме да я направим така, че да е на ниво", казва Томова.Това бързо носи успех и помага за привличането на клиенти. "Залата е пълна от-до. Наема се от частни училища, които си провеждат часовете по физическо възпитание. Ползва се от волейболното училище на Владо Николов и от любителската волейболна лига Volley Mania", допълва Томова.Успехът на залата ги кара да погледнат към съседните парцели с идеята да направят спортни игрища, но се оказва, че никой от имотите не се продава. "Говорили сме със свои познати, заможни хора, които могат да направят не такава зала, а "Арена Армеец". Те казват: "Митко, дай да се захванем с нещо по-сериозно." Но искат да вложат в нещо, от което да си върнат инвестицията за шест месеца, за година", разказва Исаев, който, напротив, е с ясното съзнание, че инвестицията е дългосрочна. Месечните разходи около залата са средно към 2 хил., а приходите са около 7-8 хил. лв., обяснява собственикът. "С това, което изкараме, си връщаме заемите. От едно инвестираме в друго", добавя той.В семейството все пак са убедени, че си струва да се инвестира в спорт. "Не сме съжалявали, че се захванахме. Трябва да има повече зали", обясняват собствениците. Самите те работят в комплекса, като ръководят процеса. Имат и наети служители, като се гордеят с лоялността им. "Никой няма да дойде да работи за 500 лева. При нас, който започне работа, не напуска", казва Исаев.Много зависи дали ще получим подобно предложение. Досега не сме мислили в тази посока, но не сме имали и оферта. Не сме активни в тази посока, но ако имаме предложение, ще го разгледаме и ако ни привлече вниманието, е възможно да приемем.Да. Определено покрай залата повече хора разбраха за основния ни бизнес и автоуслугите, които предлагаме. Въпреки че беше по-скоро емоционално, не сме съжалявали за решението да изградим спортната зала.


description: Когато собственикът на този ресторант среща Антонио Иванов, настоящия му главен готвач, той го вижда повече като гладен, отколкото като главен, и на...

title: Ресторант Бор, бар Шишарка

maintext:
1
2
3
4
5
6
7 © Цветелина Белутова
1
2
3
4
5
6
7 © Цветелина Белутова
1
2
3
4
5
6
7 © Ивайло Ангелов
1
2
3
4
5
6
7 © Ивайло Ангелов
1
2
3
4
5
6
7 © Ивайло Ангелов
1
2
3
4
5
6
7 © Ивайло Ангелов
1
2
3
4
5
6
7 © Ивайло Ангелов
Когато собственикът на този ресторант среща Антонио Иванов, настоящия
главен готвач, той го
повече като гладен, отколкото като главен, и на шега
да
нахрани в неговото заведение. Така със закачка
от приказка на приказка
Антонио
. А той не е случаен човек,
представи България. И макар че това не е първото му отличие, според Антонио наградите нямат нищо общо с предизвикателството един ресторант да заработи.
шеф-готвачът
Работата по менюто
отнема около два месеца, а подходът към храната е наистина интересен. В него, разбира се, има и класически предложения с "по-търсените от масовата публика ястия, но гарнирани различно". Различна е и презентацията им. Но погледа привлича авторската част. Тук фаворитите на Антонио са "стекът от бавно печен свински корем, глазиран със свинско Жу, пюре от цвекло, глазирани моркови и Уилямс картоф с диви гъби и пармезан", както и "Гьоза със скариди". Десертите също са авторски. Пет познати, но "пипнати малко по-различно" според главния сладкар. Така класическият чийзкейк е с тиква, сини сливи, мащерка и солен карамел. Интересен е и "лавандуловият мус с малинов център и бял шоколад".
Ресторант Бор & Бар Шишарка" е на ул. "Панорамен път" 2
Антонио Иванов е на 23 години. Участва в квалификациите за Baucuse d’Or в София два пъти, но като помощник. Тази година печели и представя страната ни в Будапеща заедно със Симеон Николов (в момента е в ресторант Roka в Лондон). Преди "Ресторант Бор & Бар Шишарка" Антонио работи в Lazy, Este и Pure. Но този, който му драсва клечката по авторската кухня, е Джун Йошида.
мувиждаго призовавасебива поканен на работа в кухнята, където да е основно действащо лицедоказателство за това е явяването му на европейските финали на Bocuse d’Or в Будапеща тази година, къдетоКонцепцията на "Ресторант Бор, Бар Шишарка" е семпла: авторско меню с шест салати, четири предястия, пет основни и пет десерта. Екипът, койтосъбира, е също от млади професионалисти: Чавдар Генков, сушефът (28 г.), е работил в Испания и в Малта; Марио Стоев е събирал познания в Германия, Франция и Италия и доскоро е част от кухнята на Андре Токев, а Албена Стоянова – главният сладкар (27 г.), допреди няколко месеца е на същата позиция в екипа на Андрей Стоилов. И тримата са тук, защото "са надъхани и всеки иска да върви нагоре. Затова и няма за какво да се притеснявам".И Антонио, и Албена застават изцяло зад менюто, защото то е това, което са и те самите. При избора на ястията и десертите са имали абсолютната свобода. А най-хубавото е, че по думите им всеки в този екип уважава другия като професионалист и му се доверява напълно.


description: "София за вкъщи" е изложба, в рамките на която осем български дизайнери създават прототипи на сувенири и така интерпретират по нов начин културните...

title: Стил & сувенир

maintext:
Илюстрация Многофункционален сувенир от Александър Гергинов, който може да влезе във всекидневна употреба като чанта и дъждобран. Кройката копира характерната българска мъжка риза.
Увеличаване Многофункционален сувенир от Александър Гергинов, който може да влезе във всекидневна употреба като чанта и дъждобран. Кройката копира характерната българска мъжка риза.
Смаляванеа>
Илюстрация Вдъхновен от кирилицата обект на Димитър Делчев. Всеки куб може да бъде носен като колие, но и използван самостоятелно или поотделно като малка пластика. Поставени заедно, кубовете изписват от едната страна "София", а от другата "любов".
Увеличаване Вдъхновен от кирилицата обект на Димитър Делчев. Всеки куб може да бъде носен като колие, но и използван самостоятелно или поотделно като малка пластика. Поставени заедно, кубовете изписват от едната страна "София", а от другата "любов".
Смаляванеа>
Илюстрация Дървени блокчета за печат от "Шевица", с които всеки може сам да си направи плакатили тениска, панталон или покривка с народни мотиви.
Увеличаване Дървени блокчета за печат от "Шевица", с които всеки може сам да си направи плакатили тениска, панталон или покривка с народни мотиви.
Смаляванеа>
"София за вкъщи" е изложба, в рамките на която осем български дизайнери създават прототипи на сувенири и така интерпретират по нов начин културните символи на страната. Сред предложенията са колие от кирилски букви, дъждобран с минималистични български шарки, модел на Витоша от гипс и порцелан, печат и бои с цветове на традиционни шевици, комплект с картички и постери, които илюстративно разказват за ключовите софийски места.Инициативата е на кураторското дуо "Студио Комплект", които искат да дадат алтернатива на клишетата в жанра чрез различни артистични подходи към визуалната идентичност на местните сувенири.Сред българските дизайнери и студиа, участващи в проекта, са Александър Гергинов (Ham&Eggs), Виктория Нешева (A Forest Story), Гергана Станкова (Шевица), Димитър Делчев, Fourplus, Odd Matter, tochka & tochka и Smartfablab. Изложбата дебютира на фестивала за дизайн и мода Designblok в Прага."София за вкъщи" може да се види до 11 декември в Музея за история на София. "Студио Комплект" също така организират дискусионни срещи, които да конкретизират как дизайнът може да помогне на градската среда. Повече за тях може да научите на www.studiokomplekt.com>


description: Перфектна буря е на път да преобърне енергийния сектор по света

title: Накъде е тръгнала енергетиката

maintext:
[Shutterstock]
Авторът Юлиян Попов е председател на УС на Европейския институт за ефективност на сградите, политически съветник на Европейската климатична фондация
Когато говорим за енергетика, сме свикнали да се взираме в отделни проекти или технологии. Първо, защото енергетиката през целия ХХ век не се промени особено, като изключим атомната енергия. И второ - в сектора често се появяват особено скъпи проекти, които нерядко влекат след себе си скандали и привличат вниманието. Т. нар. Голям шлем на бившия президент Първанов е хубав пример за повече скандали, отколкото енергетика, но не е изключение.
отново промени нагоре предвижданията си
Без претенция за изчерпателност, ето десет общи тенденции в енергетиката, някои по-тясно свързани с Европа и Балканите, които вероятно ще имат сериозно отношения към енергийното бъдеще на България и региона.
Днес и в обозримо бъдеще тези, които нямат газ, ще са в по-силна позиция от тези, които имат. Доставчиците водят люта битка кой да се вреди. Европейският съюз има капацитет за внос, който надхвърля 600 млрд. кубически метра (мкм) на година. Консумацията на газ обаче е около 400 мкм годишно. Това равнище, дори и при най-оптимистичните прогнози за газовата индустрия, ще се качи с не повече от около 50 мкм. Дори и при продължаващ спад на домашното производство в ЕС, газ и възможност той да бъде внасян ще има предостатъчно.
- колкото повече се свива пазарът, толкова повече нарастват амбициите за строеж на инфраструктура. Вероятно за да се хване последната възможност за инфраструктурно гарантирана позиция за внос. Проекти като "Южен поток", "Северен поток-2" или "Турски поток" нямат оправдание от гледна точка на търсенето. Те имат смисъл за "Газпром", за да може руският доставчик да си гарантира позиции и да обезкуражи евентуални конкурентни доставчици.
Тази тенденция може да я сложим и на първо място. Европа има повече енергия, отколкото й трябва и строи още. Югоизточна Европа има повече енергия, отколкото й трябва. Чудите се защо намалява износът ни на електричество? Защото съседите ни имат повече от преди. Защо пропадна "Южен поток"? Защото Италия и Австрия не са сигурни, че могат да поемат този газ. Доскоро Китай беше страшилището на енергийната консумация и надеждата на износителите. Днес Китай планира нова инфраструктура, за да може да изнася излишното си електричество за Индия, Япония и Югоизточна Азия.
, но преобладаващото мнение е, че те няма да се качат много над сегашното равнище. Теорията за пик на петрола (peak oil theory), според която той просто физически ще привърши, се провали и опроверга от развитието на технологиите и на достъпа до още залежи от газ. Днес добивът на газ и петрол се покачва в страни, които само допреди няколко години се смятаха за обречени на вечно повишаващ се внос. Тоест има предлагане. Бъдещето на търсенето обаче е неясно - заради причините, описани в следващите три параграфа. А цените все пак се определят от баланса между търсене и предлагане.
Трудно е да предвидим как точно това ще се развие. Основният двигател зад електрификацията е откъсването на първичната енергия от формата на употреба. Дизеловата кола я караш на дизел, електрическата може на дизел, слънце, вятър или нещо друго. Разрастването на вятърната и соларната енергия произвежда именно електричество. Термопомпите, които постепенно завземат нишата на отоплението, са електрически. На електрически индукционен котлон тенджера вода завира по-бързо, отколкото на газов котлон.
Южният газов коридор ще стане Южен енергиен коридор.
7. Въглищата загиват, но смъртта им ще се точи дълго
8. Възобновяемата енергия не само свива пазара на газ и въглища, но и унищожава техния бизнес модел.
9. Атомната енергетика в днешния си вид си отива.
10. Енергийната ефективност е гориво и инфраструктура.
Този неизчерпателен списък описва някои основни тенденции на енергетиката днес. Те са достатъчни, за да си направим изводи за това какво да очакваме от енергийната система и как да я изграждаме в бъдеще. Очевидно е например, че амбициите на всяка страна в региона да стане газов хъб няма да се осъществят. Тази чест може би ще се падне на Турция, но не бива да й завиждаме за това. Турция вероятно силно ще пострада от енергийно свръхпроизводство.
Алчността в енергетиката ще се засили, защото ще има по-малки залци и по-гладни играчи. Ако все пак се чудите къде да инвестирате, може би по-надеждно ще е да заложите на кабели, софтуер, енергийна ефективност и управление на потреблението и да избягвате тръби и ТЕЦ-ове. За АЕЦ няма дори нужда да говорим.
През последните десетина години обаче енергийният сектор започна рязко да се променя. Причините са няколко. Политическият стремеж да се забавят промените на климата играе сериозна роля в натиска да намалим въглеродните си емисии - основно от изгарянето на въглища, петролни продукти и природен газ. Икономическият бум на Китай буквално започна да задушава хората с мръсен въздух в препълнените с коли мегаградове и в близост до въглищните електроцентрали. Откриването на газ в Северно море през 60-те и 70-те години обърна погледа на Великобритания и Холандия встрани от въглищата. Стремежът към енергийна сигурност, особено след петролното ембарго от 1973 г. предизвика силен тласък за търсене на нови енергийни технологии и постигане на висока енергийна ефективност в някои страни. Постоянното технологично развитие е друг фактор - дигитализацията на енергийния сектор роди нови умни (smart) енергийни решения.Тези фактори в момента се събират в една перфектна буря, която вероятно е на път да преобърне енергийния сектор по света. Преди седмица Международната енергийна агенцияза общия капацитет на инсталирана възобновяема енергия - предвиждане, което постоянно се оказва сериозно грешно и подценено. През 2015 г. инвестициите във възобновяема енергия за пръв път надхвърлиха инвестициите в конвенционална енергия. Тази година капацитетът на възобновяемата енергия в света надмина капацитета на въглищните централи.6.Това е много по-различна история. Идеята за Южния газов коридор е да диверсифицира доставките на газ от Русия. Концепцията е сред най-обсъжданите от ангажираните с енергийната и националната сигурност среди, не само в Европа. Но значението на газа ще намалее, а на електричеството ще се увеличи. Няма да има смисъл Южният коридор да се ограничи само до газ. Той по-скоро ще се превърне в нещо като енергиен гръбнак, който по пътя си ще събира и преразпределя енергия в различни форми. Дали ще видим огромни кабели от Иран и Азербайджан до Гърция и Италия е трудно да се предвиди. Но кабели ще има.и труповете им ще лежат навън десетилетия. Въглищата са мръсни. За да се поочистят, те се нуждаят от скъпи съоръжения, които ги правят неконкурентни на други източници на енергия. Въглищата са и най-интензивният производител на СО2. Климатичните ангажименти, които сме поели, на практика изключват въглищата от уравнението на енергийния микс. Инвеститорите не искат да инвестират в нови въглищни централи, политиците искат. Това не е добър знак.Соларните и вятърните централи често произвеждат значително количество евтина енергия (извън договорените им преференциални цени) в пиковите часове. Така те отнемат най-привлекателната част от пазара на въглищната и газовата електроенергетика, които губят приход и затварят мощности. По същия начин те притискат и атомната енергия, която не може лесно да реагира на промените в търсенето. Конвенционалната енергетика е в позиция, подобна на вестниците след появата на интернет. Тя търси нов бизнес модел, но засега не може да го намери.Причината е в цената. Днес това е най-скъпата енергия - може би някъде в ценовата категория на офшорна вятърна енергия и батериите. Но атомната енергия продължава да поскъпва, а батериите и офшорната вятърна енергия - да поевтиняват. Освен това атомната енергия има един огромен недостатък – строежът на централите отнема много време. При свръхпроизводство на енергия и толкова нови, бързо развиващи се и все по-евтини енергийни технологии проект, чието изграждане ще отнеме 10-15 години, е много рисковано бизнес начинание. Поява на друг тип ядрена енергетика е въпрос на инвестиции в научни изследвания, но е малко вероятно.Международната енергийна агенция го нарича "първото гориво", а Европейската комисия се опитва да въведе принципа "Първо ефективността". Идеята е, че когато искате да инвестирате в енергийна инфраструктура, първо трябва да анализирате възможността да спестите този енергиен разход. Енергийната ефективност и управлението на консумацията (demand response management) ще станат основни фактори в развитието на енергийната система. Те ще допринесат например за ликвидирането на идеята за базова мощност, свързвана обикновено с атомните и въглищните електроцентрали, които на теория трябва да поддържат онова електропроизводство, което във всички случаи ни трябва. Добре е да изоставим идеята за базова мощност.


description: Проектът за мащабни изменения в Закона за МВР съдържа редица недомислици

title: Недогледани промени

maintext:
© Георги Кожухаров
Законодателната и реформената немощ на натоварените с осъществяването на необходимите промени в системата на МВР ярко проличават в текстовете на влизащия в сила на 1 януари 2017 г. закон за изменение и допълнение на Закона за МВР. В него традиционно се откриват както откровени недомислици, плод на неразбиране и непознаване на реалностите и на нуждите в сектора, така и добре замаскирани уловки за служителите. Например, според настоящата редакция на разпоредбите, отнасящи се до повишаването на квалификацията в МВР, дори и само един двудневен курс на обучение може да ги "закрепости" със задължение за поне 5 години служба в системата. В противен случай ще трябва да възстановят разходите за преминатото обучение, ако решат да напуснат полицията преждевременно.Справедливо е да се спомене, че в някои свои части ЗИДЗМВР предвижда, макар и по-скоро поради очевидна грешка или недоглеждане, едно значително увеличение на някои възнаграждения в системата. Естествено, отново не става въпрос за полицаите, заети с осъществяването на основните функции в МВР (помним, че тях ще ги компенсират не с достойно основно възнаграждение, а с трикове около ползвания отпуск Ето какво е записано понастоящем в преходните и заключителните разпоредби на закона: при сключване на трудовите договори на лицата по §70 и 75 се определя основно месечно възнаграждение, така че същото, намалено с дължимия данък и задължителните осигурителни вноски за сметка на осигуреното лице, да не е по-ниско от получаваното към датата на влизане в сила на този закон възнаграждение, определено по реда на ЗМВР и включващо заплата за длъжност, допълнително възнаграждение за прослужено време и за научна степен и левовата равностойност на храната. Текстът се отнася до лицата, които след влизането в сила на измененията в ЗМВР ще преминат от статут на служители по ЗМВР към статут на лица, работещи по трудово правоотношение (т.нар. ЛРТП). На пръв поглед § 76 има за цел да осигури запазването на размера на възнаграждението на тези служители непроменен, въпреки промяната на техния статут. Вместо това обаче, ако промените в закона влязат в сила в настоящата си редакция, тези служители ще трябва получават с над 70% по-високи заплати от преди. Говорим отново не за благосъстоянието на хората, а за поредния преразход в системата, за който пари в бюджета на МВР не са предвидени.За отправна точка нека вземем възнаграждението, което към момента получава един главен технически сътрудник в МВР (това са служители по ЗМВР от бившата категория "Е", които не осъществяват полицейски функции), равняващо се на около 880 лв. За да са изпълнени изискванията на § 76, от бъдещото възнаграждение, което служителят ще получава вече като ЛРТП, следва да се извадят дължимият данък и задължителните осигурителни вноски за сметка на служителя. Само в резултат на това се достига до основна заплата от над 1 130 лв. Към така определеното приблизително възнаграждение следва да се добави и процентът за прослужено време. При служител с 20 години стаж говорим съответно за 20%, при което се достига до заплата от около 1 380 лв. Прибавяйки и парите за храна (т.нар. порцион) от около 120 лв., получаваме възнаграждение за ЛРТП в размер на поне 1 500 лв., вместо досегашните около 880 лв. като служител по ЗМВР. Ще се окаже, освен това, че някои служители в Академията на МВР или такива от състава на Медицинския институт на ведомството ще трябва да се разписват срещу не по-малко от 1 800 лв.И отново: става въпрос за грешка, за недоглеждане, за липса на трезва професионална преценка при изписването на текстовете – за несправяне с реформирането на системата или поне с това, което настоящото политическо ръководство на ведомството се домогва да закичи с етикета "реформа". На никого и през ум не му е минавало да увеличава заплатите в сектора. Само че горният преразход ще е факт още в началото на следващата година.И докато за тази грешка вече се говори, и тя със сигурност ще бъде поправена, по отношение на една по-различна категория служители вредата вече е сторена. Служителите, които към момента са със статут по Закона за държавния служител, получават възнаграждения, съобразно вътрешните правила за работната заплата, действащи към момента на назначаването им на работа в МВР. Онези служители обаче, на които все още предстои, считано от 1 януари 2017 г., служебните им правоотношения по ЗМВР да се трансформират в такива по ЗДС, ще получават основно месечно възнаграждение за същата длъжност и степен, но в по-малък размер. Макар и да не е драстична, разлика е налице. Съществува реалната възможност служители, заемащи едно и също място в йерархията и изпълняващи едни и същи служебни задължения, да получават различни по размер възнаграждения. Именно затова, още когато е станало ясно, че при този вид преобразуване обезщетения на служителите, чиито правоотношения се трансформират от такива по ЗМВР в такива по ЗДС, няма да се изплащат, някои от тях са се явили на конкурси за други длъжности в МВР, но определени за заемане по реда на ЗДС, в резултат на което са били назначени на такива длъжности. Получили са си и съответните обезщетения за освобождаване от служба в МВР. Шампионите в това направление са главно от дирекция "Човешки ресурси".Предвид всички досегашни примери, които илюстрират неможенето на флагманите на "реформата" в МВР, единственото правилно решение би било да се отмени текущият ЗИДЗМВР преди да е влязъл в сила. Особено ако добавим пълната липса на готовност за преминаване на някои административни услуги, извършвани от МВР, към новото държавно предприятие, предвидено да се създаде на основание на измененията в закона.В противен случай, ако ЗИДЗМВР влезе в сила – при намален бюджет на МВР и при същевременно увеличени разходи, без дори да е напълно ясен техният размер, отново ще се окаже, че в системата е поставена финансова бомба със закъснител.Сама по себе си, т.нар. реформа не променя абсолютно нищо, като развръща правоотношенията в системата на такива по ЗМВР, по ЗДС и по КТ. Това не е от естеството да реши основните въпроси в МВР, превърнали се в хронични язви на сектора за обществен ред и сигурност, а именно: за липсата на мотивация, за затапеното кариерно развитие, за толерирането на близките до силните на деня, за определянето "на око" на длъжности за администратори и за полицаи. А именно оттам минава разделителната линия и оттам се започва с истинската реформа.Милен Шопов е адвокат и съветник в МВР по време на последното служебно правителство. Позицията му е лична и не ангажира медията. Готови сме да публикуваме и други мнения по темата.


description: Видеото на живо, уеб телевизията, виртуалната и добавената реалност са някои от десетте водещи тенденции в сектора според медиа агенция Carat

title: Накъде ще тръгне медийният и рекламен пазар през 2017 г.

maintext:
2. Спортните права
Според анализаторите на Carat глобалните технологични и медия компании все повече започват да се интересуват от съдържание, което е доказано популярно. Новите технологии за излъчване на живо позволяват спортът лесно да бъде предаван онлайн. А д игиталните канали добавят и социалния елемент при гледането на спорт – хората гледат, реагират и коментират в една и съща платформа.
Компании като Twitter купуват спортни права, за да използват съдържанието в техните платформи. Те направиха сделка с NFL (Националната футболна лига на САЩ) за лайв стрийм на всеки мач в четвъртък вечер със съответните съпътстващи го туитове. Universal пък се споразумяха със Snapchat и BuzzFeed, за да адаптират съдържанието от лятната олимпиада през 2016 г. за излъчване през техните платформи – то не се излъчваше на живо, но привлече изключително висок процент аудитория. BBC успя да постигне най-високия процент на аудитория, гледаща на живо нейно предаване, с излъчването на мача между Англия и Уелс от Европейското първенство по футбол 2016 г. на уебсайта си BBC Sport. За това допринесе и фактът, че мачът се излъчваше в работно за Великобритания време. Apple и Wimbledon пък създадоха официално приложение за тенис финалите през 2016 г. за Apple TV, iPhone и iPad. Без реално предаване на живо, на зрителите беше позволено да видят неща "зад сцената", включително снимки, видео, резултати и друго ексклузивно съдържание.
По-ниските цени за производство и дистрибуция вече позволяват да бъдат излъчвани повече предавания. Последствията за брандовете, които вече се асоциират с големи събития, са че те трябва да бъдат готови да проверят как тези партньорства работят през нови канали и платформи. Дигиталните медии ще могат да се възползват от повече търговски възможности и по-малко регулация – брандовете ще имат вече повече начини да станат част от съдържанието, в което искат да участват.


description: Решението стана известно в четвъртък, след като беше постигнат консенсус между Европейския парламент и представители на страните - членки на ЕС,...

title: ЕС ще премахне визите за украински и грузински граждани

maintext:
© Valentyn Ogirenko
Решението стана известно в четвъртък, след като беше постигнат консенсус между Европейския парламент и представители на страните - членки на ЕС, относно налагането на спешен механизъм за обратно налагане на визов режим в случай на криза. Предстои формалното гласуване на визовата либерализация в ЕП и Съвета на ЕС. Това е жест към Грузия и Украйна, които се опитват да се отдалечат от влиянието на Москва с реформи, подкрепени от ЕС, пише Reuters.Засега Брюксел изключва възможността за подобно либерализиране на визовия режим с Турция, като най-сериозният аргумент срещу това е нежеланието на Анкара да промени спорния си антитерористичен закон.


description: В София и Варна се очаква най-силен пазар на труда през първото тримесечие на 2017 г.

title: Manpower: Най-много нови назначения ще има в услугите и производството

maintext:
Понижение в плановете за наемане на персонал се отчита в общо три отрасъла – "Строителство", "Електричество, газ, вода" и "Земеделие".
© Цветелина Белутова
Спрямо предходното тримесечие най-съществено е подобрението в минния сектор – с 16 процентни пункта.
В началото на 2017 г. положителни нагласи за наемане се очертават в 10 икономически отрасъла, включени в изследването. Най-силен пазар на труда се очаква да има в сектор "Финанси, застраховане, недвижими имоти и бизнес услуги" (24%), следван от производството, където нетната прогноза за заетостта е 22%. Окуражаващи са очакванията и при търговията на едро и дребно (20%), а най-слаби са изгледите за сектор "Електричество, газ, вода" - едва 1%.
Спрямо предходното тримесечие най-съществено е подобрението в минното дело – с 16 процентни пункта. Понижение в плановете за наемане на персонал се отчита в три отрасъла – "Строителство", "Електричество, газ, вода" и "Земеделие, лов, горско стопанство и риболов", като в последния се регистрира и най-силният спад от 9 процентни пункта.
Какво се случва по региони
И в петте региона, участвали в изследването - София, Пловдив, Варна, Бургас и Русе, - работодателите прогнозират нарастване на числеността на персонала. Най-високи са очакванията за Варна и София, където нетната прогноза за заетостта е 13% и за двата региона. Работодателите в Пловдив предвиждат стабилни темпове на наемане на кадри (12%), докато в Русе и Бургас нагласите са по-предпазливи – съответно 10% и 9%.
Спрямо предходните 3 месеца по-съществена разлика в плановете за назначаване се забелязва единствено във Варна, където се регистрира ръст от 5 пункта. В останалите четири региона не се наблюдават съществени изменения. В сравнение с първото тримесечие на 2016 г. леко подобрение се отчита в София и Бургас, докато в Русе и Пловдив има спад – със съответно 6 и 3 процентни пункта.
Големите компании ще наемат повече
В началото на 2017 г. ръст в броя на служителите се предвижда в четири вида предприятия (микро-, малки, средно големи и големи), които са включени в изследването. Най-значителни разраствания в числеността на персонала се планират в големите компании (24%). Следват средните (14%) и малките фирми (10%), докато най-скромни са очакванията в микропредприятията (5%), при които се регистрира спад от 3 процентни пункта спрямо последните три месеца на 2016 г.
По света Глобалното проучване на активността на пазара на труда на ManpowerGroup показва, че търсещите работа по света имат сравнително добри възможности да намерят нова работа през първите три месеца на 2017 г. В сравнение с предходното тримесечие плановете за наемане се подобряват в 19 и се понижават в 17 от 43-те държави, включени в допитването. На годишна база прогнозите са по-силни в 20, а отслабват в 18 държави. Най-голямо е желанието за назначаване на нови служители в Тайван, Индия, Япония, Унгария и Словения, а най-слабо – в Бразилия, Швейцария и Италия. В региона на Европа, Близкия изток и Африка (ЕМЕА) благоприятни нагласи се регистрират и в Румъния. В северната ни съседка прогнозите са най-силните, отчетени от четвъртото тримесечие на 2008 г. насам, като особено добри темпове на наемане се очаква в производството и търговията на едро и дребно. В глобалната анкета на ManpowerGroup са участвали 59 хил. работодатели от общо 43 държави в цял свят.
Работодателите в България дават оптимистични сигнали за наемане на персонал през първите три месеца на 2017 г., сочат резултатите от изследване заетостта на компанията за човешки ресурси "Менпауър България". В началото на новата година най-много наети се очаква да има в сектор "Финанси, застраховане, недвижими имоти и бизнес услуги", както и в производството. По региони най-обнадеждаващи са прогнозите в София и Варна, докато в Пловдив се запазва стабилният ръст при числеността на работната ръка от предходното тримесечие.От анкетираните 620 работодатели 14% са заявили, че имат намерение да наемат нови служители от началото на новата година. Съкращения планират 7% от запитаните, а мнозинството (74%) не очакват промени в числеността на персонала си. Така нетната прогноза за заетостта, която измерва разликата между плановете за наемане и тези за освобождаване на служители, се равнява на 7%. Реалната стойност на този показател обаче се качва на 11%, след като се коригира съобразно сезонните колебания. Това означава, че прогнозата не претърпява промени нито спрямо последното тримесечие на 2016 г., нито спрямо първите три месеца на 2016 г.


title: Графика на деня: Българите пушат най-много от всички в ЕС

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 48 // 03.12.2016 Прочетете Капитал Daily Брой 228 // 08.12.2016 Прочетете


description: Полицията в германската столица третира случая като умишлена атака, има десетки ранени. Базарът е в центъра на Берлин, близо до основната пазарна...

title: Камион се вряза в коледен базар в Берлин, има поне 9 жертви

maintext: Полицията в германската столица третира случая като умишлена атака, има десетки ранени. Базарът е в центъра на Берлин, близо до основната пазарна улица на града и камионът е влязъл сред тълпа от посетители. Шофьорът е избягал, твърдят очевидци. По-късно телевизия ARD цитира говорител на полицията, според който шофьорът е бил задържан.


description: Най-голям ръст на приходите сред малките и средните компании в земеделието отново имат зърнопроизводителите

title: Селско стопанство: Пореден триумф на зърното

maintext:
Лидерът в класацията "Комерс" обработва около 20 хил. дка със зърнени култури в Северозападна България, от които 8 хил. дка са собствена земя. Освен това компанията е вторият най-голям акционер в "Агрия груп холдинг"
© НАДЕЖДА ЧИПЕВА
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
Лидерът в класацията "Комерс" обработва около 20 хил. дка със зърнени култури в Северозападна България, от които 8 хил. дка са собствена земя. Освен това компанията е вторият най-голям акционер в "Агрия груп холдинг".
Зърненият бизнес в България се развива и това е видимо не само от повишението на средните добиви, огромните обеми на износа на зърнена продукция, но и от увеличаващия се капацитет за съхранение и преработка в страната. Мащабите, в които работят компаниите от сектора, пък трудно могат да се сравнят с мащабите на едно зеленчукопроизводство например. Ето защо логично зърнопроизводителите и търговците на зърно са тези, които окупират всички бизнес класации на големите в сектора на земеделието. През 2015 г. представителите на зърнения бизнес са и тези, които са се развивали най-динамично сред малките и средните компании. Това показва подреждането на "Гепард" за селското стопанство, където над половината от дружествата са свързани със зърнопроизводство или преработка на продукция.Лидерът в класацията "Комерс" обработва около 20 хил. дка със зърнени култури в Северозападна България, от които 8 хил. дка са собствена земя. Половината от площите през 2015 г. са били засети с пшеница, като голям дял има и рапицата. Компанията е еднолична собственост на Стефан Иванов и е вторият най-голям акционер в публичната "Агрия груп холдинг". С ръст на бизнеса за 2015 г. от над 300% дружеството завзе място в друга класация на "Капитал" - за най-големите през изминалата година зърнопроизводители. Тогава собственикът Стефан Иванов обясни, че гигантският скок на приходите на "Комерс" не идва от оперативната дейност, макар резултатите от нея също да са добри. По думите му ръстът е от финансови операции, свързани с акциите на "Агрия груп холдинг", откъдето дружеството е генерирало приход в размер на 11 млн. лв. Печалбата на фирмата за 2015 г. е била 8 млн. лв. спрямо 387 хил. лв. година по-рано.Сред най-динамичните компании в сектор "Земеделие" през 2015 г. се подреждат и две дъщерни компании на "Агрия груп холдинг". Това са третата "Агра" и деветнайстата "Агро". Техните приходи растат съответно с 110% и 30%. И двете компании са земеделски и се занимават със зърнопроизводство. "Агра" ЕАД е придобито от групата през 2015 г. и по тази причина в годишния си отчет има приходи, които не могат да бъдат съпоставяни и анализирани като такива от групата", обясняват от "Агрия груп холдинг". Увеличението в оборотите на "Агро" пък се дължи на ръст в продадените стоки. За 2016 г. очакванията са приходите от продажба на продукция за двете дружества да не се отличават съществено от тези през 2015 г.Три от двадесетте дружества в секторното подреждане запазват присъствието си за втора поредна година, тоест имат устойчив растеж. Първото от тях е "Совата" АД, чийто бизнес през 2015 г. расте с 62% спрямо 2014 г. Година по-рано ръстът е бил 53%. "Совата" е дъщерна компания на севлиевската група "Балджиеви 91", която се занимава със земеделски бизнес и търговия с торове и препарати за растителна защита. В консолидирания доклад за дейността е посочено, че дъщерната фирма има широк обсег на дейности, сред които производство на зърно върху собствени земи, поточна линия за преработка на белен слънчоглед, производство на пелети от отпадъчна люспа, търговия и др. Компанията майка "Балджиеви 91" е собственост на Драгомир и Маша Балджиеви, а приходите на групата през 2015 г. са били 182.5 млн. лв.Втората от устойчиво растящите компании е врачанската "Топ агро", а третата - регистрираната в Кривина "София Кампо" на Георги Георгиев и Димитър Димитров. През 2015 г. нейните приходи са пораснали с 33% до близо 8 млн. лв. спрямо 6 млн. лв. в предходната година, а през трудната за зърнопроизводството 2014 г. фирмата се нарежда трета в класацията в сектор "Земеделие" с увеличение на приходите от 65%. "София Кампо" обработва около 50 хил. дка с царевица, пшеница, слънчоглед, рапица в София-област.Връщане в "Гепард" прави и най-динамичната през 2013 г. компания - "Био фарминг". Огромният растеж от 7000% тогава се дължеше на няколко сделки с еднократен ефект - едната от тях е ликвидацията на "Еларг фонд за земеделска земя", където компанията беше акционер. След една година отсъствие "Био фарминг" вече се представя в класацията с оборот, генериран от оперативната й дейност. Нейните приходи са се увеличили до 4.9 млн. лв. спрямо 3.1 млн. лв. година по-рано. Дружеството е собственост на основните акционери в "София Франс ауто" и развива зърнопроизводство в района на Криводол.На осемнайсто място в класацията се нарежда още една компания от групата на динамично растящите холдинги. Това е "Българово", АД, чийто мажоритарен собственик с 51% дял е представляваната от Артур Акопян "Севан" ООД, а миноритарен дял има земеделска кооперация "Земя-92". "Българово" отглежда пшеница, царевица, слънчоглед и др. като цялата й продукция е предназначена за износ. "Ръстът на приходите се дължи на по-големите капиталовложения и инвестиции, които направихме в стопанството. Годината за зърнения сектор беше по-тежка, но успяхме да вдигнем приходите благодарение на инвестициите. През 2016 г. ще също ще имаме ръст, но няма да е така голям", обясни Артур Акопян.Големи ръстове през миналата година имат и три предприятия за белене на слънчоглед. Това са "ЕТ Никола Попов", "Юнисън" и "Тат сънфлауърс". Петата в класацията "Никола Попов" носи името на едноличния си собственик, който през 2014 г. пусна в експлоатация модерна фабрика за преработка на слънчоглед и тиквено семе в Дулово. Освен това през свързани дружества компанията обработва около 70 хил. дка земя със зърнени култури. Главните пазари за продукцията са държавите от арабския свят, а сега предстои фирмата да започне производство на нерафинирано олио. Бизнесът на "ЕТ Никола Попов" е пораснал с 87%. Тя е втората по големина на печалбата след лидера "Комерс". През миналата година печалбата е била 2.2 млн. лв. спрямо 2.7 млн. лв. през 2014 г.Десетата "Тат сънфлауърс" е регистрирана в Ямбол и е собственост на турския гражданин Али Юълдирим. Компанията е специализирана в белене на слънчоглед, а предприятието й има капацитет за преработка 100 тона на денонощие. "Ръстът на приходите през 2015 г. идва най-вече от маркетинговите усилия, които положихме. През 2016 г. обаче очакваме да има спад на продажбите заради по-високата конкуренция на световния пазар и липса на евтина суровина в България", казва Озгюр Оджаклъ, управител на фабриката. Той обяснява още, че компанията няма собствени насаждения и набавя суровини от пазара. Продукцията й също е експортно ориентирана.Производител на белени слънчогледови ядки и брикети от люспите им е и четиринайстата "Юнисън". Тя е базирана в Добрич и работи от 2013 г. Мажоритарен собственик е Кирил Милев, а партньори с по-малки дялове са Дарина Милева и Галин Василев. "По-големите приходи при нас идват от по-големият обем произведена продукция, който дойде от нови за компанията пазари и по-добра организация на начина на работа", казва Дарина Милева. Тя пояснява, че фирмата работи с партньори в Европа, Азия и Америка. Растежът на "Юнисън" е 38%. През 2015 г. печалбата на предприятието е била 215 хил. лв., а маржът й - много по-нисък от този, на който са работили повечето от големите предприятия в сектора.В класацията секторът на животновъдството е представен от едва две компании с бизнес в селското стопанство. Това са регистрираната в Пловдив "Комсо", която има кравеферма в Цалапица, и "Хибриден център по свиневъдство" АД в град Шумен, която е част от холдинга "Бони".От март 2016 г. собственици с равни дялове в "Комсо" са управляваната от Александър Трендафилов "Т-Ком" и "Климат-А" на Гешо Гешев. Преди продажбата й тя се контролираше от Благой Каймаканов, брат на приближения до ДПС Венцислав Каймаканов. Според справка в Търговския регистър Благой Каймаканов е продал своите дялове в компанията за близо 1 млн. лв. Съдружникът му Григор Гяуров също се е разделил с миноритарния си дял. Купувачите са получили пълни права, като се задължават да изплатят договореното по сделката за период от две години.Макар през 2015 г. дружеството да регистрира близо 150% ръст на приходите до 11.8 млн. лв. спрямо 4.7 млн. лв. година по-рано, то така и не е успяло да излезе на печалба. От финансовия отчет на "Комсо" се вижда, че през стопанската 2014/2015 г. фирмата е обработвала 9 хил. дка земя с фуражни култури, а през 2015 г. е отглеждала 645 дойни крави, от които е добила 2.464 млн. литра сурово мляко. Цялата растителна продукция е използвана за нуждите по изхранване на животните във фермата. Компанията е и един от големите получатели на субсидии в животновъдството. През миналата година тя е получила 708 хил. лв. дотации."Хибриден център по свиневъдство" в град Шумен се занимава с производство и продажба на угоени и разплодни животни, като две трети от реализацията им е за нуждите на месопроизводителя "Бони холдинг". През 2015 г. са реализирани 42 688 бр. животни, като 38 635 бр. от тях угоени, 92 броя подрастващи и 3961 бр. разплодни. Приходите на центъра са нараснали до 20.7 млн. лв. спрямо 14 млн. лв. през 2014 г.


description: Big Data в победата на Тръмп

title: Роботите на пропагандата

maintext:
Прогресивното човечество ще трябва бързо да се научи да пази данните си онлайн и да потърси начини да противодейства на една огромна потенциална опасност за демокрацията и свободата.
[Shutterstock]
Никола Пенев e доктор по математика от Станфордския университет, работещ в Лондон
До неотдавна прогресивното човечество гледаше на технологичната революция като на средство за положителна социална промяна. Новите медии щяха да демократизират информационния процес, а социалните мрежи позволиха да общуваме безплатно с познати и непознати от целия свят. Оптимистичният консенсус беше, че при наличието на толкова разнообразни източници хората ще бъдат по-добре информирани. Давайки платформа за независима политическа дискусия и контакт на съмишленици, социалните мрежи щяха да служат като мощен инструмент за граждански контрол.
Социалните мрежи, разбира се, бяха овладени от тирани и демагози. Персонализираните потоци информация (като туитър и фейсбук) значително улесниха манипулацията на общественото мнение. Докато преди пропагандата беше по-лесно разпознаваема, тъй като идваше от едно място, днес е лесно да се създаде илюзията, че една и съща новина се потвърждава от множество различни източници. Технологичната революция не просто не успя да демократизира Китай, Близкия изток и Африка – тя е на път да убие демокрацията в западния свят.
Най-впечатляващия триумф на медийното инженерство е изборът на Доналд Тръмп. Как така провокатор милиардер въпреки пълната си некомпетентност и със значително по-малко средства успя да обере недоволството на работническата класа срещу елита? Данните показват, че в победата на Тръмп няма нищо случайно. Той получи почти три милиона гласа по-малко от Клинтън в национален мащаб, но спечели ключовите (и доскоро твърдо на демократите) щати Уисконсин, Мичиган и Пенсилвания с минимална преднина (по няколко хиляди гласа).
Победата е резултат не на доверието на мнозинството, а на прецизно изчислена и персонализирана кампания, целяща да спечели изборите. В сърцето на тази кампания стои група изключителни статистици и огромна изчислителна мощ. Представяме ви Робърт Мърсър, понастоящем CEO на Renaissance Technologies – може би най-успешният и също най-потайният високотехнологичен хедж фонд в света. Дори бивши служители на фонда не разкриват нищо от стратегията му. Знаем със сигурност обаче, че за "Ренесанс" работи малка и изключително добре платена армия от професори по математика, световни експерти по статистика и инженери. Тази армия създава инвестиционни стратегии, основани на прецизен статистически анализ и подкрепени от изчислителната мощ на стотици хиляди процесори.
Мърсър освен това е известен и като щедър донор на крайнодесни политици. Както и като вдъхновител и инвеститор в още по-загадъчната фирма за политически маркетингови изследвания "Кембридж аналитикс". Фирмата, работила успешно за кампанията на Брекзит, беше наета и от Доналд Тръмп срещу хонорар от 5 милиона долара месечно. Както човешкият ресурс, така и изчислителната мощ на "Кембридж аналитикс" силно напомнят на "Ренесанс". Огромен компютърен клъстер позволява на изключителни статистици да анализират огромно количество данни чрез методи от изкуствения интелект и алгоритми от машинното обучение.
Александър Никс, ръководител на фирмата, твърди, че тя разполага с по 5000 различни данни за почти всеки американски гласоподавател. Данните са законно получени предимно чрез анализ на доброволните публикации на потребителите в социалните мрежи. Отделно "Аналитикс" събира данни чрез доброволно попълвани "безплатни психологически тестове онлайн" - в желанието си да научат нещо повече за себе си хората дават изключително ценни данни на аналитиците. Към това се добавят всякакви данни, които могат да се открият - примерно чрез т.нар. бисквитки ( До неотдавна прогресивното човечество гледаше на технологичната революция като на средство за положителна социална промяна. Новите медии щяха да демократизират информационния процес, а социалните мрежи позволиха да общуваме безплатно с познати и непознати от целия свят. Оптимистичният консенсус беше, че при наличието на толкова разнообразни източници хората ще бъдат по-добре информирани. Давайки платформа за независима политическа дискусия и контакт на съмишленици, социалните мрежи щяха да служат като мощен инструмент за граждански контрол.Социалните мрежи, разбира се, бяха овладени от тирани и демагози. Персонализираните потоци информация (като туитър и фейсбук) значително улесниха манипулацията на общественото мнение. Докато преди пропагандата беше по-лесно разпознаваема, тъй като идваше от едно място, днес е лесно да се създаде илюзията, че една и съща новина се потвърждава от множество различни източници. Технологичната революция не просто не успя да демократизира Китай, Близкия изток и Африка – тя е на път да убие демокрацията в западния свят.Най-впечатляващия триумф на медийното инженерство е изборът на Доналд Тръмп. Как така провокатор милиардер въпреки пълната си некомпетентност и със значително по-малко средства успя да обере недоволството на работническата класа срещу елита? Данните показват, че в победата на Тръмп няма нищо случайно. Той получи почти три милиона гласа по-малко от Клинтън в национален мащаб, но спечели ключовите (и доскоро твърдо на демократите) щати Уисконсин, Мичиган и Пенсилвания с минимална преднина (по няколко хиляди гласа).Победата е резултат не на доверието на мнозинството, а на прецизно изчислена и персонализирана кампания, целяща да спечели изборите. В сърцето на тази кампания стои група изключителни статистици и огромна изчислителна мощ. Представяме ви Робърт Мърсър, понастоящем CEO на Renaissance Technologies – може би най-успешният и също най-потайният високотехнологичен хедж фонд в света. Дори бивши служители на фонда не разкриват нищо от стратегията му. Знаем със сигурност обаче, че за "Ренесанс" работи малка и изключително добре платена армия от професори по математика, световни експерти по статистика и инженери. Тази армия създава инвестиционни стратегии, основани на прецизен статистически анализ и подкрепени от изчислителната мощ на стотици хиляди процесори.Мърсър освен това е известен и като щедър донор на крайнодесни политици. Както и като вдъхновител и инвеститор в още по-загадъчната фирма за политически маркетингови изследвания "Кембридж аналитикс". Фирмата, работила успешно за кампанията на Брекзит, беше наета и от Доналд Тръмп срещу хонорар от 5 милиона долара месечно. Както човешкият ресурс, така и изчислителната мощ на "Кембридж аналитикс" силно напомнят на "Ренесанс". Огромен компютърен клъстер позволява на изключителни статистици да анализират огромно количество данни чрез методи от изкуствения интелект и алгоритми от машинното обучение.Александър Никс, ръководител на фирмата, твърди, че тя разполага с по 5000 различни данни за почти всеки американски гласоподавател. Данните са законно получени предимно чрез анализ на доброволните публикации на потребителите в социалните мрежи. Отделно "Аналитикс" събира данни чрез доброволно попълвани "безплатни психологически тестове онлайн" - в желанието си да научат нещо повече за себе си хората дават изключително ценни данни на аналитиците. Към това се добавят всякакви данни, които могат да се открият - примерно чрез т.нар. бисквитки (
cookies) на уебсайтовете. Чрез поведението си онлайн вие казвате на аналитиците какво ядете, откъде пазарувате, къде почивате, колко е пътят ви до работа, колко далече живеят родителите ви, кога за последно сте били на зъболекар, какво може да ви накара да си промените мнението, какво може да ви мотивира или демотивира за някакво действие.
Всичко това съставя пространството от фактори, ползвани да се предвиди какво може да ви накара да гласувате за определен кандидат. Аналитиците не се интересуват от конкретни личности – те разглеждат данните в цялост и класифицират избирателите според различни фактори чрез математически модели. Една група са хората, които никога не биха гласували за Тръмп - в нея се търси статистически метод за отсяване на тези, които могат да бъдат убедени изобщо да не гласуват. Друга група са хора, които харесват Тръмп. За тях се търси най-добрият начин да бъдат мотивирани да отидат до урните.
Най-важната група са колебаещите се. Тази група избиратели се разделя на малки парчета - според социален статус, семейно положение, предпочитания от всякакъв тип. Всяка подгрупа получава персонализирана реклама, която статистически би имала най-големи шансове да ви убеди. След това, знаейки кои медии следвате, използвайки реклами във фейсбук и чрез cookies , кампанията ви доставя точно този образ на своя кандидат, който има най-голям шанс да ви трогне.
В най-наивния вариант можем да си представим, че хора с по-високи доходи ще научат, че Тръмп иска да намали данъците им, а хора с по-консервативни виждания - че единствен той може да запази правото им да притежават оръжие. В действителност алгоритмите са много по-рафинирани и посланието, което всеки получава от кандидата, е до голяма степен персонализирано. След успехите си фирмата очаква да получи добър договор с Белия дом за медийна подкрепа, щом Тръмп положи клетва. Това поставя редица етични въпроси - например за това дали Тръмп ще даде на аналитиците допълнителни канали за събиране на данни и дали ще опита да използва специалните служби за създаването на свръхтехнологична пропагандна машина.
Междувременно прогресивното човечество ще трябва бързо да се научи да пази данните си онлайн и да потърси начини да противодейства на една огромна потенциална опасност за демокрацията и свободата.


description: И двете формации споделиха след срещата си, че предсрочните избори са най-реалистичният вариант

title: РБ и ГЕРБ очаквано не договориха подкрепа за кабинет в рамките на този парламент

maintext:
"Господин Радев да си поеме отговорността и с настоящия президент да се разберат за създаване на служебно правителство, за да не се налага Плевнелиев да прави служебен кабинет за 10-20 дни", коментира Менда Стоянова от ГЕРБ след срещата с РБ.
© ГЕОРГИ КОЖУХАРОВ
Предсрочните избори са най-реалистичният вариант и за ГЕРБ, и за Реформаторския блок (РБ). Това стана ясно от изявленията на представители на двете формации след срещата на блока с премиера в оставка Бойко Борисов. Предварителна тема на разговора беше обсъждането за съставяне на кабинет в рамките на този кабинет от РБ, след като миналата седмица президентът Плевнелиев заяви, че с голяма степен на сигурност ще връчи третия мандат на блока. Очаквано двете формации не договориха подкрепа за евентуален кабинет, след като още миналата седмица от ГЕРБ заявиха, че не само няма да опитат да съставят свой, но няма и да подкрепят ничий кабинет в рамките на този кабинет. След срещата настроенията и на двете политически сили останаха скептични, но все пак дадоха знак, че разговорите ще продължат, ако блокът все пак реши да вземе мандата. "В парламентарната група ще обсъдим ситуацията, както повелява правилникът на групата", каза съпредседателят на групата на РБ Найден Зеленогорски след срещата.Ден по-рано Меглена Кунева се изказа противоречиво за възможността за взимането на мандата от РБ и съставянето на кабинет. По думите й настроенията в блока варират, но според нея "не е уместно, когато се предлага един мандат, да обърнеш гръб". В същото време тя сподели, че ако блокът все пак вземе мандата, целта ще е експертен кабинет с "обединяваща фигура" начело и без РБ да участва в него.Източници на "Дневник" твърдят, че реформаторите всъщност нямат намерение да се опитат да съставят кабинет, но е възможно да опитат да забавят връщането на мандата, за да се напаснат процедурните срокове.Един от основните проблеми на ситуацията на практика е смяната на президентската власт на 22 януари. След като мине въртележката с връчването на мандатите, Плевнелиев ще бъде длъжен да състави пореден служебен кабинет. Това обаче трябва да се случи броени дни преди встъпването в длъжност на ген. Радев, който с голяма степен на вероятност ще смени състава му. При това положение мотивацията за участие в толкова краткосрочно правителство е трудна и съставянето му - по-сложно от обичайно, а и вероятността от назначаването на второ служебно правителство на Радев и удължаването на служебното управление крие опасност от задълбочаване на политическата криза. Така партиите, изглежда, ще опитат да излязат от неудобната ситуация с процедурни хватки, така че служебен кабинет да бъде назначен след 22 януари от ген Радев.Още в самото начало премиерът в оставка Бойко Борисов призова новоизбрания президент да се разбере с настоящия и заедно да назначат служебен кабинет, за да се избегне смяната му на 22 януари. Досега обаче това не е факт. От ГЕРБ за пореден път настояха за това. "Господин Радев да си поеме отговорността и с настоящия президент да се разберат за създаване на служебно правителство, за да не се налага Плевнелиев да прави служебен кабинет за 10-20 дни", коментира Менда Стоянова от ГЕРБ след срещата с РБ. Съшата позиция сподели и Найден Зеленогорски.


description: Родители сме и се стараем внимателно да подбираме качествени нещица за малкото ни вдъхновение.Стартирахме Тоте Поте с идеята да предложим...

title: Тоте Поте - нова колекция, нов магазин

maintext:
Публикацията е част от платеното съдържание в Капитал Light.
[Тоте Поте]
[Тоте Поте]
Родители сме и се стараем внимателно да подбираме качествени нещица за малкото ни вдъхновение.Стартирахме Тоте Поте с идеята да предложим нещо качествено, уникално, неподправено и оригинално." споделят създателите на бранда за детски дрешки и аксесоари Тоте Поте.Най-новата им колекция - Есен-Зима 2016/17, отново залага на качествен памук, добра изработка, безвредни бои и добре познатата, оригинална опаковка. Не изневеряват на минималистичния си стил като за пореден път се дистанцират от стандартните детски теми с анимационни герои, сладникави зайчета и слончета.Цветовете са много любими и актуални за сезона - гореща горчица, графит, бяло и различни нюанси на синьо. За първи път марката създава рокличка "Конфети", която пък се предлага в кралско синьо.На 1-ви Октомври тази година в София отвори врати първия магазин на марката на ул. Цар Асен №18, където настроението винаги e празнично, типично по детски. Може да ги намерите и онлайн на www.totepote.com , както и във Фейсбук


description: Изказванията от седмицата

title: КапиталНО - Капитал

maintext:
"Мисля, че би било върхът на безумието, ако следващата администрация скъса споразумението [с Иран]. Това може да доведе до програма за [ядрени] оръжия в Иран, което да доведе до това и други страни в региона да предприемат собствени."
Директорът на ЦРУ в оставка Джон Бренан в интервю за BBC
Фотограф: Анелия Николова
"Шахът е животът. Да знаеш коя фигура къде да я позиционираш. Затова му подарих на премиера шах, обаче явно не ме е взел на сериозно, защото може би обърка едната фигура. Трябваше друга фигура да извади."
Кубрат Пулев, боксьор, за това, че според него Бойко Борисов е допуснал сериозна грешка с номинацията на Цецка Цачева за президент, пред Нова TV
"Границите на Русия никъде не свършват."
Владимир Путин, президент на Русия, по време на церемония за връчването на наградите на Руското географско дружество, цитиран от ТАСС
"Популизмът е диво животно, ако някой политик се опитва да го язди, може да бъде стъпкан или изяден от него."
Томислав Дончев, вицепремиер в оставка, пред БНТ
"Искров (бившият гуверньор на БНБ - бел. ред.) беше на ръчно управление на прокуратурата и Делян Пеевски."
Цветан Василев, бивш мажоритарен собственик на фалиралата КТБ, в интервю за предаването "Просто Диков" на телевизия BiT.
"Този път мисля, че успяхме да уловим снежинките във въздуха."
Лиляна Павлова, министър на регионалното развитие в оставка, за действията на ангажираните с почистването на пътищата служби след първия сняг, пред bTV


description: Компанията скоро ще обяви кога технологията ще е готова за масово производство

title: Звеното на Google за автономни коли вече е отделна компания с име Waymo

maintext:
Прототипът на автономна кола, представена от Google през есента на 2015 г.
© Elijah Nouvelage
"Отделянето ни показва, че технологията е узряла", коментира Джон Крафцик, който ще изпълнява длъжността главен изпълнителен директор в Waymo. "Вече можем да си представим как автономната ни технология се използва в най-различни области." Според него отделянето показва и увереността, която Alphabet има относно проекта. "Достигнали сме ключов момент", добави той.
През октомври 2015 г., една от колите на Google направи своето първо пълно пътуване, използвана от незрящ човек и без никой друг в колата. Обичайно при подобни тестове има инженерен екип на пасажерското място. Крафцик обаче отбеляза, че Waymo няма интерес в това да произвежда коли, а само да изнася технологията си към други производители. Fiat Chrysler, първият партньор на Google в проекта, започна работа през май с технологичния екип на компанията, за да интегрира автономната система в сто от своите минивани. От Waymo казаха още, че скоро ще обявят кога технологията ще бъде напълно готова за навлизане в серийното производство.
Компанията майка на Google Аlphabet официално отдели звеното си за разработка на самоуправляващи се коли, съобщава Reuters. Новата компания се казва Waymo (от New way forward in mobility - Нов начин на предвижване напред, бел. авт.). Директорите в компанията намекнаха, че са близо до създаване на завършена кола, която да може да бъде ползвана. Досега концепцията на Google за автономен автомобил се разработваше от звеното Google X, което се занимава с разнообразни проекти. Все още не са обявени никакви нови сделки от компанията, но според близки до компанията хора отделянето на Waymo подсказва, че Google е близо до съставяне на конкретен план за монетизиране на своите технологии в сферата.Програмата на Google е вече в седмата си година, като през 2015 г. фирмата дори позволи на някои журналисти да изпробват прототипните модели на колите. Те са малки и напомнят на моделите на Mercedes Smart. Преди седем години Google бе една от малкото компании, които развиваха подобни технологии, сега конкуренцията в сектора се изостря все повече. През миналата седмица Apple също разкри индиректно за секретни проекти за разработване на автономни коли, а фирми като Uber работят по внедряването им в таксиметровия сектор и тежкотранспортната индустрия.


description: Комисията смята и да опрости правилата за ДДС в електронната търговия

title: ЕК предлага с ДДС да се облагат и малките покупки от Китай и САЩ

maintext:
Електронните книги ще могат да се ползват от по-ниска ставка на ДДС, ако в страната вече е въведено по-ниско облагане за печатните им еквиваленти.
© Shannon Stapleton
Компаниите ще могат да плащат дължимия ДДС за всички страни от ЕС, където продават стоки чрез онлайн портал.
Българският е-ръст
Електронната търговия в България се развива бързо. Продажбите по интернет през 2016 г. се оценяват на 489 млн. долара. Очаква се да растат средно с 9.6% всяка година до 2021 г., което означава че ще достигнат 772 млн. долара през 2021 г. според данни на сайта Statista. Най-голям (почти половината) е обемът на продажбите на дрехи – 208 млн. долара за 2016 г.
Европейските граждани, които купуват стоки от електронни магазини от Китай или САЩ, вече ще плащат ДДС и при цени на покупката под 22 евро. Европейската комисия смята да въведе ДДС за малките поръчки от трети страни (извън ЕС) под тази сума. В момента данък и мита за тях не се дължат и често вратичката се ползва и за по-скъпи стоки, с което се избягват плащания. Мярката трябва да уеднакви условията на конкуренция между европейския бизнес и този извън ЕС, тъй като в момента европейските компании трябва да облагат с ДДС всяка продажба, дори и да е на минимална цена.Същевременно ЕК предлага да опрости и подобри правилата за плащане на ДДС при онлайн търговия вътре в ЕС, с което да се улесни сделките. Преди да влязат в сила, промените трябва да бъдат одобрени от Европейския парламент и страните - членки на ЕС. Това означава, че опростените правила за електронните услуги ще започнат да се прилагат най-рано през 2018 г., а за стоките онлайн – през 2021 г., се казва в официалното съобщение на комисията.Първото предложение на ЕК е да се въведе общ европейски портал за онлайн плащания на ДДС от компаниите в ЕС. В момента интернет търговците са длъжни да се регистрират по ДДС във всяка страна от ЕС, в която продават стоки. Всяка година те плащат около 8000 евро за всяка страна от общността, в която търгуват, поради сложните правила за плащане на задълженията по ДДС. Ако предложението на Брюксел бъде прието, компаниите ще могат да представят всяко тримесечие обикновена декларация за ДДС, който дължат в целия ЕС, чрез новия портал за обслужване на едно гише.На практика такова гише вече функционира за продажбите на електронни услуги (от нея са събрани над 3 млрд. евро за ДДС през 2015 г.). Остава да започне да се ползва и за е-търговията със стоки. Намалената по този начин с 95% административна тежест за фирмите ще им спести общо 2.3 млрд. евро годишно, пресмятат от ЕК. Самите държави също ще спечелят 7 млрд. евро повече. "Ние изпълняваме обещанията си да отключим електронната търговия в Европа... Сега опростяваме ДДС правилата: последната част в пъзела", заяви Андрус Ансип, зам.-председател на ЕК за единния цифров пазар.Комисията предвижда стимули и за стартиращите предприятия и малките търговци. Тези компании ще могат да продават стоки на стойност до 10 хил. евро в други страни в ЕС и да ги третират като продажби в собствената си страна, като плащат за тях ДДС ставката на родната си страна. Облекчение ще има и за по-големите компании – тези от тях, които не продават стоки над 100 хил. евро извън страната си, ще могат да прилагат само един документ и доказателство за установяването на страната на произход на клиентите си. Към момента те са длъжни да представят поне две доказателства. Освен това предприятията няма да бъдат повече одитирани във всяка страна от ЕС, в която извършват продажба, а само от данъчните власти в собствената си страна.Всяка година в ЕС се внасят около 150 млн. пратки, които не се облагат с ДДС, защото са под 22 евро като стойност. Често цената на внасяните стоки се занижава (дори на смартфони и таблети) или се описват невярно в документите за вноса, за да се избегне плащането на данък. Това, както и изравняването на условията за конкуренция между предприятията в ЕС (които плащат ДДС за всяка пратка без значение дали е под 22 евро) и извън ЕС, е причината ЕК да иска да премахне освобождаването от ДДС на малките пратки от страни извън ЕС.Освен това ЕК предвижда да въведе еднакви правила за данъчно облагане на електронните книги, вестници и печатните им еквиваленти. В момента държавите сами избират дали да намалят ставките за печатни издания (книги и вестници), но електронните публикации са изключение от тези облекчения и за тях се прилага стандартната данъчна ставка. Новите правила трябва да позволят на страните в ЕС (без да ги задължават) да използват еднаква ставка както за печатните, така и за електронните публикации.


description: Тримесечна винетна такса, както и дневна винетка за всички пътни превозни средства, включително и за леки автомобили, гласува парламентът с промени в...

title: Тримесечна винетка и дневна - за всички автомобили, прие НС на първо четене

maintext: Тримесечна винетна такса, както и дневна винетка за всички пътни превозни средства, включително и за леки автомобили, гласува парламентът с промени в Закона за пътищата на първо четене. Гласувано бе и предложение за въвеждане на компенсаторна такса, която ще се заплаща от водачи, за които се установи, че са използвали републиканските пътищата, без да платят винетка. Промените са предложени в два законопроекта на депутати от Реформаторския блок, които в четвъртък бяха подкрепени от над 130 депутати. Няма гаранция обаче, че до края на този парламент ще минат и на второ четене.


description: Инвеститорите се готвят за коледните празници и продажбите надхвърля покупките. Японският Nikkei 225 се понижава с 0.32%, а корейският Kospi губи...

title: Понижението на азиатските борси продължава

maintext:
Инвеститорите се готвят за коледните празници и продажбите надхвърля покупките. Японският Nikkei 225 се понижава с 0.32%, а корейският Kospi губи 0.08%. Китайските акции също се придвижват надолу, като Shanghai Composite спада с 0.16%. Днес ще бъде публикувана последната, трета ревизия на БВП на САЩ за третото тримесечие. Големи промени спрямо предходните данни могат да се окажат катализатор на пазара. Очакванията на инвеститорите са статистиката до отчете 3.3% ръст на икономика, 0.1 процентни пункта повече от последното изчисление.
Информацията е актуална към 07:50ч.


description: Държавните разходи за социална защита в ЕС слабо нарастват през 2014 г. в сравнение с 2011 г и достигат 28.7% средноевропейското БВП, сочат данните...

title: Графика на деня: Социалните плащания в България са значително под средните в ЕС

maintext: Държавните разходи за социална защита в ЕС слабо нарастват през 2014 г. в сравнение с 2011 г и достигат 28.7% средноевропейското БВП, сочат данните на Евростат. Разликите между страните обаче са значителни. Водещи по този показател продължават да са Франция, Дания, Финландия, Холандия, Белгия, Австрия и Италия, чиито социални разходи надхвърлят 30% от БВП. България е по-скоро в другия край на класацията със социални разходи под 20% от БВП.Разпределението на разходите показва, че най-голям дял от плащанията имат тези, свързани със старост (пенсии и други добавки), като те са най-високи в Гърция (65%), а най-ниски - в Ирландия (под 30%). Разходите, свързани със здравеопазване, болести и увреждания, също са значително перо, като водеща по този показател е Хърватия (почти 46%). Сериозни различия се наблюдават и в разпределението на другите разходи. Плащанията, свързани със семейството и децата, например, надхвърлят 15% в Люксембург, но са едва 3% в Холандия. Обезщетенията за безработица са около 1% от БВП в Румъния и Полша, но цели 14% в Ирландия.


description: Двете компании върнаха спомена за смартфон войната в началото на десетилетието

title: Nokia и Apple влизат в съдебна битка за патенти

maintext:
Президентът на Nokia Ристо Сииласмаа и изпълнителният директор на компанията Раджеев Сури
© Lehtikuva
Размяната на обвинения маркира подновяване на войната за патенти в смартфон сектора. Тя започна преди пет години, когато Apple заведе серия дела срещу Samsung, заради нарушаване на споразуменията за ползване на патенти. И двете страни си размениха няколко победи в съдебната зала.
Nokia и Аpple ще завършат годината със скандал в IT индустрията. Първоначално фирмата на Тим Кук е завела дело заради патенти, след което Nokia е отвърнала на удара с обвинения за 32 технологични патента, за които твърди, че производителят на iPhone е използвал нелегално. Делата на Nokia са били заведени в различни съдилища в Германия и САЩ. Обвиненията са за патенти за дисплеи, интерфейс, софтуер, антени, процесори и видеокодиране. "След като Apple се съгласи да плати за някои от патентите от портфолиото на Nokia през 2011 г., компанията отказва да отговори на исканията за лицензиране и на други патенти, които се използват в голям брой продукти на Apple", се казва в изявление на Nokia.Само ден по-рано Apple бе завела дела срещу Acacia Research и Conversant Intellectual Property Management. Обвиненията са, че двете са помогнали на Nokia да взима незаконно приходи от Apple, която е изключила от споразумението си с Apple ключови патенти. "Винаги сме били отворени към плащането на правилната цена за патентите в нашите продукти", коментира говорителя на Apple Джош Розенсток. "За съжаление Nokia отказва да лицензира своите патенти за честно ползване и в момента взима част от приходите Apple, които идват от продукти, нямащи нищо общо с Nokia."Делото срещу Acacia, Conversant и Nokia идва само ден след като Conversant обяви Борис Текслер за новия си главен изпълнителен директор. Иронично, Текслер е бивш директор по патентите и стратегията в Apple, където работи от 2009 до 2013 г., и е част от делата срещу Samsung.Съдебните битки може да окажат влияние върху развитието на пазара, който се очаква да претърпи трансформации през 2017 г. Samsung е в лошо положение, след като прекара последните месеци на годината в скандали относно възпламеняващите се телефони Galaxy Note 7, а Apple отбеляза през 2016 г. забавяне в продажбите на iPhone. От друга страна, Nokia продаде лиценза си за смартфони на компанията HMD, водена от бивши ръководни лица на финландската компания. Те ще започнат отново да произвеждат смартфони, но този път с операционната система Аndroid.